ایستانبولدا توپ قاپی ساراییندا اولان 200 مین‌دن چوخ سند و اون مین‌لرله دفتر کاغیت‌خانا‌داکی باش ناظیرلیک عثمانلی آرشیوی کول‌لیگه‌‌سینه داشینیر.
بو چرچیوه‌ده تخمینن 1430 دوسیا آرتیق تحویل وئریلیب، 43 مینه یاخین دفتر ایسه دؤولت آرشیولرینه وئریله‌جک.
توپ قاپی سارایین‌داکی عثمانلی آرشیوینده 1326-1922-جی ایللره قدر معلومات‌لاری ایچرن سندلر و اونلارین صورت‌لری واردیر.
سندلر آراسیندا خصوصی ایله سارایی داکی مصرف‌لری، توی و سنت مراسیم‌لری، بون‌لارا عایید قبول‌لار، پادشاهین قبول‌لاری، بون‌لارا عایید قئیدلر، قبول ائدلیلن قرارلارا عایید اهمیت‌لی سندلر واردیر.
200 مین‌دن چوخ سند تاریخ، سیاست بیلیمی و دیگر علم ساحه‌لری‌نین تدقیقات‌لارینا ایشیق توتا‌جاق دیره مالیک‌دیر.
سندلر ایجتیمایته آچیقلاندیقجا عثمانلی دؤولتینه عایید بیر سیرا مسئله‌نین یئنی‌دن دیرلندیریلمه ایمکانی یارانا‌جاق.
توپقاپی سارایی موزه سی سارای آرشیوینی دؤولت آرشیولری باش ایداره‌سینه تحویل وئرمه‌سی عثمانلی حافیظه‌سی‌نین بیر مرکزده توپلانماسی اوچون آتیلان ان اهمیت‌لی آددیم‌لاردان بیری اولا‌جاق.
